Talba għal deċiżjoni preliminari mressqa mis-Sø- og Handelsretten (id-Danimarka) fl-1 ta' Lulju 2011 - HK Danmark għal Jette Ring vs Dansk almennyttigt Boligselskab DAB
(Kawża C-335/11)
Lingwa tal-kawża: id-Daniż
Qorti tar-rinviju
Sø- og Handelsretten
Partijiet fil-kawża prinċipali
Rikorrenti: HK Danmark għal Jette Ring
Konvenuta: Dansk almennyttigt Boligselskab DAB
Domandi preliminari
a) Il-kunċett ta' "diżabilità" fis-sens tad-Direttiva, huwa applikabbli għal kull persuna li, minħabba diffikultajiet fiżiċi, mentali jew psikoloġiċi, ma tistax tagħmel xogħolha matul perjodu li jissodisfa l-kundizzjoni dwar żmien imsemmija fil-punt 45 tas-sentenza tal-Qorti tal-Ġustizzja tas-16 ta' Lulju 2006, Navas 1, jew li tista' tagħmel dan b'mod limitat?
b) Kundizzjoni medika kkawżata minn marda kkunsisrata medikament inkurabbli tista' taqa' taħt il-kunċett ta' diżabbiltà fis-sens tad-Direttiva?
ċ) Kundizzjoni medika kkawżata minn marda kkunsidrata medikament kurabbli tista' taqa' taħt il-kunċett ta' diżabbiltà fis-sens tad-Direttiva?
Diżabbiltà permanenti li ma teħtieġx l-użu ta' tagħmir speċjali jew ieħor u li tirriżulta prinċipalment fil-fatt li l-persuna li tkun diżabbli ma tkunx tista' taħdem full-time, taqa' taħt il-kunċett ta' diżabbiltà fis-sens tad-Direttiva 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol 2?
It-tnaqqis fil-ħin tax-xogħol jista' jkun waħda mill-miżuri koperti mill-Artikolu 5 tad-Direttiva 2000/78?
Id-Direttiva 2000/78 tipprekludi l-applikazzjoni ta' liġi nazzjonali li biha min iħaddem jista' jittermina l-kuntratt ta' impjieg b'perijodu iqsar ta' avviż tat-temm ta' impjieg jekk il-ħaddiem li għandu jiġi kkunsidrat b'diżabilità fis-sens tal-imsemmija direttiva, kien fuq leave tal-mard bi ħlas għal 120 jum b'kollox matul l-aħħar tnax-il xahar meta:
a) l-assenzi tal-ħaddiem huma l-konsegwenza tad-diżabilità tiegħu?
jew
b) l-assenzi tal-ħaddiem huma dovuti għall-fatt li min iħaddem naqas milli jieħu l-miżuri konkreti meħtieġa sabiex persuna b'diżabilità tkun tista' twettaq l-impjieg tagħha?
____________
1 - - Kawża C-13/05, Ġabra p. I-6467.
2 - - ĠU Edizzjoni Speċjali bil-Malti, Kapitolu 05, Vol. 04, p. 79